Río de las Truitas

O río de las Truitas (río las Truchas y rambla las Truchas en castellano) ye un río d'a peninsula Iberica, afluent de lo río Alcherez.

Naixe en lo centro de lo termin municipal de Mosqueruela, baixa en direción norte pasando entre los términs municipals de La Iglesuela y Villafranca (fendo de muga entre Teruel y Castellón), y pasando cerca de Lo Portiel y Cinctorres dica plegar ta lo Forcallo, a on las suyas auguas y las de lo Río de las Albaredas confluyen con lo río Alcherez.

Tien pocos afluents d'importancia. En La Iglesuela recibe los aportes de lo barranco de la Tosquiella, que encara que siga corto ye de los pocos que levan augua en verano.

En a suya compleganza bi ha presencia de chicotas selvas mixtas submediterranias relictas y d'especies caducifolias en bel meyo de pinars, carrascals y caixicars: avellaneras, acirons, telleras, triemols, etcetera...

 Historia 
Pa Mosqueruela, lo río de las Truitas ha representato historicament la sola fuent d'enerchía hidraulica pa moler grano y fer-ne farina. Cerca de lo naixedero, una canal esbarraba las auguas enta la ezquierda de lo cauz pa ganar altaria y poder mober las ruedas de molín. En lo sieglo XIV se documentan tres molins propiedat de la familia Gil de Palomar, agora nomás se'n conserva completo que un, dito molino de las truchas y antigament molino del medio. Un kilometro mas enta baixo se troba lo martinete, antigament Molino de la Peniella, que tamién yera ferrería.

En lo tramo que traviesa entre los termins de La Iglesuela y Villafranca, pasa a lo costato de l'aldeya de Villafranca dita Pobla del Ballestar a on que bi ha un puent gotico. Seguntes se diz en lo Llibre dels Feyts esta puent estió la que Chaime I d'Aragón emplegó pa entrar ta tierras valencianas la primera vegata.

 Toponimia 
En castellano se diz huei Río las Truchas y rambla de las Truchas y en lo zaguer tramo en Castellón se diz Rambla de Celumbres. En los textos medievals en latín, aragonés u catalán lo consideran río, y lo denominan de las Truitas u de les Truites.

Tamién se deciba Río de las Truitas a Villafranca, como se vei en una carta de población de 1239 cuan Blasco d'Alagón donó lo terreno d'ixe futuro lugar pa que lo repoblasen:

Truitas
Truitas
Truitas
Truitas
Truitas